ddrg/super_eurlex huggingface dataset:
14.

Priekšlikumā ir ierosināts attiecināt elastīgā darba laika kārtību uz visiem darbiniekiem, izņemot nodaļu vadītājus, direktorus un ģenerāldirektorus. Palāta iesaka apsvērt, vai līdzīgu kārtību nevajadzētu piemērot arī vadītājiem, ņemot vērā, no vienas puses, no vadītājiem pamatoti sagaidāmo atbildības līmeni, bet, no otras puses, ES iestāžu vajadzību pēc iespējas labāk izmantot visus savus darbiniekus, tostarp tos, kuri vēlas darba pienākumus apvienot ar bērnu audzināšanu.
2.

Palāta uzskata, ka ieviestie grozījumi kopumā sekmēs uzlabotu vispārējās finanšu kontroles vidi. Tomēr vajadzīgi turpmāki skaidrojumi un saglabājas dažas neatbilstības un nesaskaņotība, proti, attiecībā uz: — atkāpēm no budžeta principiem; — jauno efektīvas un rezultatīvas iekšējās kontroles principu; — budžeta izpildes metodēm un to atbilstību Finanšu regulas noteikumiem; — finanšu dalībnieku – kredītrīkotāja, grāmatveža – un Komisijas atbildību; — izņēmumiem un noteikumiem, kas attiecas uz līgumiem, kurus piešķir Kopienas iestādes uz savu rēķinu; — atsevišķiem noteikumiem, kas attiecas uz dotācijām komunikācijas darbībām, vienlaicīgi piešķirtām dotācijām un darbības dotāciju atjaunošanu; — noteikumiem, kas ierosināti saistībā ar ārējām darbībām par summām, kas maksājamas no avansa kontiem krīzes pārvarēšanas atbalstam un humānajai palīdzībai, kā arī līgumu un maksājumu termiņiem; — budžeta un finanšu vadības pārskata saturu; — Kopienas pārskatu iesniegšanas un revīzijas grafiku. Šie jautājumi skatīti turpmākajos punktos.
3.

Preambula norāda, ka priekšlikuma mērķis ir grozīt Regulu piecās galvenajās jomās, nekādā veidā neierobežojot dalībvalstu tiesības un pienākumus un respektējot subsidiaritātes un proporcionalitātes principus. Šīs piecas jomas ir šādas: a) gadījumos, kad vajadzīga aktīva rīcība, Birojam, balstoties uz savām prioritātēm, jābūt tiesīgam izlemt, vai sākt izmeklēšanu (tiek uzsvērts diskrēcijas princips izmeklēšanu sākšanā); b) attiecībā uz iekšējām izmeklēšanām (administratīvas izmeklēšanas iestādēs, struktūrās, birojos un aģentūrās) Birojam jāinformē iestādes vai organizācijas, kurās notiek izmeklēšanas vai kurās var būt vajadzīgi administratīvi pasākumi, lai aizstāvētu Eiropas Savienības intereses; c) iekšējās izmeklēšanās un krāpšanas gadījumos saistībā ar līgumiem, ko finansē no Kopienas līdzekļiem (tiešie izdevumi tiek skatīti ārējās izmeklēšanās), Birojam jābūt iespējām veikt pārbaudes dalībvalstu komersantu telpās saskaņā ar procedūrām, kas paredzētas Padomes Regulā (Euratom, EK) Nr. 2185/96. Veicot ārējas izmeklēšanas, Birojam arī jābūt neapgrūtinātai pieejai informācijai, kas atrodas Kopienas iestāžu un struktūru rīcībā; d) taisnīguma un juridiskās noteiktības dēļ jāprecizē procedurālās garantijas attiecībā uz indivīdu tiesībām gan iekšējās, gan ārējās izmeklēšanās. e) Pārraudzības komitejas pienākumi jāpaplašina, uzticot tai uzraudzīt izmeklēšanu ilgumu un aizsargāt indivīdus gan iekšējās, gan ārējās izmeklēšanās. Tādēļ ir priekšlikums palielināt Komitejas sastāvu par diviem locekļiem. Komisija arī ierosina vienam no Komitejas locekļiem sagatavot pārskatu par to, kā Birojs ievēro indivīdu tiesības.
3.

Parlamenta galīgā apropriāciju summa bija EUR 1 685 829 393 jeb 20,03 % no finanšu shēmas 5. izdevumu kategorijas maksimālā apjoma (4). Zemāk 1. tabulā ir sniegts pārskats par Eiropas Parlamenta budžeta izpildi 2011. finanšu gadā. 1. tabula Apropriāciju izlietojums Apropriāciju veids Apropriācijas 2011. g. (EUR vai %) Apropriācijas 2010. g. (EUR vai %) Procentuālās izmaiņas 2010./2011. Apropriācijas Sākotnējās apropriācijas 1 685 829 393 1 607 363 235 5 % Budžeta grozījumi — 9 397 164 — Galīgās apropriācijas 1 685 829 393 1 616 760 399 4 % Galīgās apropriācijas Saistības 1 570 478 058 1 552 290 272 1 % % no galīgajām apropriācijām 93 % 96 % –3 % Maksājumi 1 347 577 674 1 321 261 642 2 % % no saistībām 86 % 85 % 1 % Uz nākamo gadu pārnestās apropriācijas Uz nākamo gadu automātiski pārnestās apropriācijas (5) 222 900 384 231 028 630 –4 % % no galīgajām apropriācijām 13 % 14 % –1 % % no saistībām 14 % 15 % –1 % Neautomātiski pārnestās apropriācijas (uz nākamo gadu pārnestās apropriācijas, kurām nebija saistību seguma) (6) 21 700 000 9 240 000 135 % % no galīgajām apropriācijām 1,3 % 0,6 % 1 % Atceltās apropriācijas Atceltās apropriācijas 93 651 335 55 230 127 70 % % no galīgajām apropriācijām 5,6 % 3,4 % 2 % No iepriekšējā gada pārnestās apropriācijas No iepriekšējā gada automātiski pārnestās apropriācijas 231 028 630 180 265 823 28 % Izmantojot šīs pārnestās apropriācijas veiktie maksājumi 207 438 331 156 561 474 32 % % no pārnestajām apropriācijām 90 % 87 % 3 % Atceltā summa 23 590 299 23 704 349 0 % No iepriekšējā gada neautomātiski pārnestās apropriācijas 9 240 000 10 100 000 –9 % Izmantojot šīs pārnestās apropriācijas veiktie maksājumi — 8 383 750 – 100 % % no pārnestajām apropriācijām 0 % 83 % –83 % Neizlietotās tekošajā gadā piešķirto ieņēmumu apropriācijas Neizlietotās tekošajā gadā piešķirto ieņēmumu apropriācijas 23 815 077 110 298 523 78 % Saistības 12 284 019 13 916 325 –12 % % no piešķirto ieņēmumu apropriācijām 52 % 13 % 39 % Maksājumi 10 081 911 10 247 794 –2 % % no piešķirto ieņēmumu apropriācijām ar saistību segumu 82 % 74 % 8 % Pieejamās tekošajā gadā piešķirto ieņēmumu apropriācijas 11 531 058 96 382 198 –88 % Neizlietotās uz nākamo gadu pārnestās piešķirto ieņēmumu apropriācijas Neizlietotās uz nākamo gadu pārnestās piešķirto ieņēmumu apropriācijas 107 592 247 110 017 852 –2 % Neizlietotās no iepriekšējā gada pārnestās piešķirto ieņēmumu apropriācijas Neizlietotās no iepriekšējā gada pārnestās piešķirto ieņēmumu apropriācijas 110 017 852 20 637 870 433 % Saistības 20 580 678 15 646 888 32 % Maksājumi 15 204 926 10 100 531 51 % % no saistībām 74 % 65 % 9 %
K.

pauž izbrīnu par to, ka pieprasījums atcelt imunitāti tiek iesniegts apmēram 20 gadus pēc notikušajiem notikumiem, un par to, ka Grieķijas tiesu sistēma nespēja ierosināt tiesvedību pret Giorgos Grammatikakis šajā laikposmā un vēlas to darīt tagad, kad viņš ir Eiropas Parlamenta deputāts;
3. Dalībvalstis, kuras izmanto 2. punktā paredzēto iespēju, to maksimālā apjoma daļu, kas atlikusi pēc minētā punkta piemērošanas, izmanto, lai maksājumtiesību vērtību palielinātu gadījumos, kad lauksaimnieka rīcībā esošo pamata maksājuma shēmas maksājumtiesību kopējā vērtība, kas aprēķināta atbilstīgi 2. punktam, ir mazāka par to maksājumtiesību, tostarp īpašo tiesību, kopējo vērtību, kas lauksaimniekam bija 2013. gada 31. decembrī saskaņā ar vienotā maksājuma shēmu atbilstīgi Regulai (EK) Nr. 73/2009. Šajā nolūkā katru attiecīgā lauksaimnieka maksājumtiesību valsts vai reģionālo vienības vērtību palielina par daļu no starpības starp pamata maksājuma shēmas maksājumtiesību kopējo vērtību, kas aprēķināta saskaņā ar 2. punktu, un to maksājumtiesību, tostarp īpašo tiesību, kopējo vērtību, kas lauksaimniekam bija 2013. gada 31. decembrī saskaņā ar vienotā maksājuma shēmu atbilstīgi Regulai (EK) Nr. 73/2009.

3. Dalībvalstis, kuras izmanto 2. punktā paredzēto iespēju, to maksimālā apjoma daļu, kas atlikusi pēc minētā punkta piemērošanas, izmanto, lai maksājumtiesību vērtību palielinātu gadījumos, kad lauksaimnieka rīcībā esošo pamata maksājuma shēmas maksājumtiesību kopējā vērtība, kas aprēķināta atbilstīgi 2. punktam, ir mazāka par to maksājumtiesību, tostarp īpašo tiesību, kopējo vērtību, kas lauksaimniekam bija 2013. gada 31. decembrī saskaņā ar vienotā maksājuma shēmu atbilstīgi Regulai (EK) Nr. 73/2009. Šajā nolūkā katru attiecīgā lauksaimnieka maksājumtiesību valsts vai reģionālo vienības vērtību palielina par daļu no starpības starp pamata maksājuma shēmas maksājumtiesību kopējo vērtību, kas aprēķināta saskaņā ar 2. punktu, un to maksājumtiesību, tostarp īpašo tiesību, kopējo vērtību, kas lauksaimniekam bija 2013. gada 31. decembrī saskaņā ar vienotā maksājuma shēmu atbilstīgi Regulai (EK) Nr. 73/2009.
37.

norāda, ka iedzīvotāju un mājokļu skaitīšana Melnkalnē vēlreiz ir aizkavējusies, un cer, ka tā tiks veikta šā gada laikā un saskaņā ar ES un starptautiskajiem standartiem atklātā un pārredzamā veidā, nepieļaujot to, ka kādai no atzītajām nacionālajām minoritātēm vajadzētu baidīties no iebiedēšanas; aicina iestādes izvairīties no procesa politizācijas;
B.

tā kā LES 4. panta 3. punktā noteiktais lojālas sadarbības princips uzliek Savienībai un dalībvalstīm pienākumu sniegt savstarpēju palīdzību to pienākumu izpildē, kas izriet no Līgumiem, ar pilnīgu savstarpēju cieņu, un dalībvalstīm – veikt visus vajadzīgos vispārējos vai konkrētos pasākumus, lai nodrošinātu to pienākumu izpildi, kas izriet no Līgumiem vai no Savienības iestāžu aktiem;
—

ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses, kurš pilnībā stājās spēkā 2016. gada 1. jūlijā (2),
K.

tā kā 2021. gada augustā arodbiedrību līderis Rong Chhun kopā ar bijušajiem politiskās opozīcijas locekļiem Sar Kanika un Ton Nimol tika notiesāts par it kā kūdīšanu izdarīt noziegumu vai izraisīt sociālus nemierus, piespriežot viņiem cietumsodus no 20 mēnešiem līdz 2 gadiem un lielu naudas sodu 400 miljonu riēlu (gandrīz 95 000 EUR) apmērā; tā kā 2021. gada novembrī Rong Chhun, Sar Kanika, Ton Nimol un citi vienlaikus ar viņiem arestētie aktīvisti tika nosacīti atbrīvoti un kopš tā laika ir brīvībā; tā kā valdība centienos izkliedēt miermīlīgos streikus ir atkārtoti un nesamērīgi vērsusies pret to dalībniecēm sievietēm;
—

ņemot vērā Eiropas Jaunatnes dienu, kas norisinājās 2021. gada 8. un 9. oktobrī, rezultātā sastādīto ziņojumu “Youth Ideas Report for the Conference on the Future of Europe” (“Jauniešu ideju ziņojums konferencei par Eiropas nākotni”),
25.

stingri atbalsta to, ka dažas dalībvalstis atzīst nepieciešamību atgriezt kultūras darbus un artefaktus to izcelsmes vietās, jo tas palīdzētu veicināt cieņu pret otras puses kultūras mantojumu un savstarpēju sapratni par to, kā arī palielinātu tā vērtību, jo īpaši nodrošinot publisku piekļuvi šiem darbiem un artefaktiem; aicina veikt nepieciešamo izpēti, pētījumus un apmaiņu, lai izveidotu saskaņotas programmas kultūras darbu un artefaktu atgriešanai vai nu to izcelsmes valstīs vai arī citās attiecīgās izcelsmes valsts izraudzītās kultūras iestādēs, saskaņā ar attiecīgajām starptautiskajām konvencijām par kultūras mantojuma aizsardzību; mudina Komisiju veicināt dialogu, lai sekmētu paraugprakses apmaiņu starp dalībvalstīm, trešām valstīm, muzejiem un citām kultūras iestādēm;
E.

tā kā draudi, vajāšana un patvaļīgas aizturēšanas risks ir noveduši pie tā, ka vairāk nekā 20 tiesneši ir paziņojuši par došanos trimdā no Gvatemalas, lai aizsargātu savu drošību un fizisko un psiholoģisko integritāti un izvairītos no Gvatemalas valsts iestāžu represijām; tā kā tiesneses Erika Aifán, bijušo ģenerālprokuroru Claudia Paz un Thelma Aldana un FECI vadītāja Juan Francisco Sandoval lietas ir tikai daži no piemēriem tiesu darbinieku vajāšanai Gvatemalā;
17.

uzsver to, ka Covid-19 pandēmijas dēļ ir pieaugusi vardarbība ģimenē; aicina dalībvalstis piešķirt kohēzijas politikas finansējumu un mobilizēt pilsētu pašvaldības, lai risinātu dzimumbalstītas vardarbības vispārējo pieaugumu; mudina ES pilsētas izstrādāt, īstenot un novērtēt visaptverošas pieejas, lai novērstu seksuālu uzmākšanos un ar dzimumu saistītu vardarbību publiskajā telpā un reaģētu uz to, apņemoties ievērot ANO sieviešu globālās pamatiniciatīvas “ Safe Cities and Safe Public Spaces for Women and Girls ” (“Drošas pilsētas un drošas sabiedriskās telpas sievietēm un meitenēm”) principus;
19.

uzsver, ka ir svarīgi turpināt veidot visaptverošu veselības aprūpes infrastruktūru un pēc iespējas samazināt pastāvošās atšķirības; atgādina, ka kohēzijas politika var sniegt būtisku ieguldījumu veselības infrastruktūras izveidē visās ES daļās, jo īpaši NUTS 2. līmeņa reģionos, kuros IKP uz vienu iedzīvotāju ir mazāks par 75 % no ES-27 vidējā rādītāja, un pārejas reģionos, kuros IKP uz vienu iedzīvotāju ir no 75 % līdz 90 % no ES-27 vidējā rādītāja, lai visā ES izveidotu kvalitatīvas, pilnībā aprīkotas un noturīgas veselības aprūpes sistēmas, kas labāk aizsargā iedzīvotāju veselību; turklāt uzsver nepieciešamību starp dalībvalstīm un to reģioniem izveidot funkcionējošu pārrobežu sadarbības tīklu, kas varētu efektīvi reaģēt uz pašreizējām un turpmākajām veselības problēmām;
24.

atzinīgi vērtē ombudes uzsākto izmeklēšanu par to, kā EIB rīkojās sakarā ar to, ka bankas bijusī priekšsēdētāja vietniece pēc darba attiecību izbeigšanas ar banku sāka strādāt augstā amatā Spānijas uzņēmumā “Iberdrola”, kurš no EIB ir saņēmis ārkārtīgi lielus aizdevumus; pauž nožēlu par to, ka EIB nav ņēmusi vērā Parlamenta prasību Vadības komitejas rīcības kodeksā iekļaut noteikumu, ar ko izslēdz iespēju tās locekļiem pārraudzīt aizdevumu piešķiršanu vai projektu īstenošanu savā izcelsmes valstī; aicina EIB pilnībā un konsekventi pildīt Parlamenta prasību un stiprināt tās integritātes noteikumus un to izpildes nodrošināšanu, lai novērstu interešu konfliktus un kaitējumu reputācijai;
18.

vērš uzmanību uz daudzajiem lūgumrakstiem par Covid-19, kurus Lūgumrakstu komiteja izskatīja un uz kuriem atbildēja 2020. gadā, galvenokārt izmantojot steidzamības procedūru; uzsver, ka vairumā šo lūgumrakstu aicināts aizsargāt iedzīvotāju pamattiesības un brīvības ārkārtas pasākumu, tostarp pārvietošanās ierobežojumu, laikā, kā arī nodrošināt pārredzamību Covid-19 vakcīnu izstrādē, iepirkumā un izplatīšanā; uzsver, ka šajos lūgumrakstos aplūkoti arī jautājumi par ārstēšanu un aizsardzības līdzekļiem, kā arī par veselības krīzes pārvaldību dalībvalstīs un tās novērtējumu; atgādina arī, ka daudzi lūgumrakstu iesniedzēji pauduši bažas par valstu ārkārtas pasākumu, tostarp pārvietošanās ierobežojumu, ietekmi uz demokrātiju, tiesiskumu un pamattiesībām, apšaubot ceļošanas un darba ierobežojumus, un par dalībvalstu savstarpējas koordinācijas sākotnējo trūkumu iekšējo robežu kontrolē, kas radīja šķēršļus pārvietošanās brīvībai Šengenas zonā un īpašas grūtības daudziem pierobežas darba ņēmējiem, studentiem un pāriem ar atšķirīgu valstspiederību, kā arī atcelto lidojumu un ceļojumu pārvaldību pandēmijas laikā un iesaistīto aviosabiedrību īstenotajiem atlīdzināšanas pasākumiem; atgādina, ka visiem ierobežojošajiem pasākumiem jābūt nepieciešamiem, samērīgiem un īslaicīgiem; uzsver, ka arī krīzes — tādas kā Covid-19 pandēmija — laikā no tiesiskuma principa ievērošanas viedokļa izšķiroši svarīgi ir nodrošināt ES tiesību efektīvu, vienādu un vienveidīgu piemērošanu, ņemot vērā to, ka saskaņā ar LES 2. pantu minētais princips ir viena no Savienības un tās dalībvalstu pamatvērtībām; uzskata, ka ātra un efektīva lūgumrakstu izskatīšana, jo īpaši ievērojamas krīzes laikā, ir sine qua non nosacījums, lai izpelnītos iedzīvotāju uzticību ES iestādēm;
3.

EPPO Kolēģijā 2021. gada 24. novembrī pēc sešu mēnešu aizkavēšanās, kas nozīmē, ka EPPO tagad ir pilnībā izveidota un visas iesaistītās dalībvalstis ir iecēlušas deleģētos prokurorus; uzskata, ka pilnībā funkcionējoša EPPO ir būtiska, lai aizsargātu ES budžeta integritāti un nodrošinātu kriminālvajāšanu par noziegumiem pret ES finanšu interesēm; pauž bažas par Tieslietu ministrijas ierosinātajām izmaiņām tiesību aktos par valsts prokuroriem, kas ļautu ar atpakaļejošu spēku mainīt prokuroru iecelšanas kritērijus un radītu risku, ka divi jaunieceltie EPPO deleģētie prokurori no Slovēnijas tiks atbrīvoti no amata EPPO strukturālo darbību Slovēnijā saskaņā ar EPPO regulā paredzētajiem noteikumiem; atzinīgi vērtē divu deleģēto prokuroru no Slovēnijas iecelšanuKolēģijā 2021. gada 24. novembrī pēc sešu mēnešu aizkavēšanās, kas nozīmē, katagad ir pilnībā izveidota un visas iesaistītās dalībvalstis ir iecēlušas deleģētos prokurorus; uzskata, ka pilnībā funkcionējošair būtiska, lai aizsargātu ES budžeta integritāti un nodrošinātu kriminālvajāšanu par noziegumiem pret ES finanšu interesēm; pauž bažas par Tieslietu ministrijas ierosinātajām izmaiņām tiesību aktos par valsts prokuroriem, kas ļautu ar atpakaļejošu spēku mainīt prokuroru iecelšanas kritērijus un radītu risku, ka divi jaunieceltiedeleģētie prokurori no Slovēnijas tiks atbrīvoti no amata ( 15 ) ; aicina Slovēnijas valdību nodrošināt efektīvustrukturālo darbību Slovēnijā saskaņā arregulā paredzētajiem noteikumiem;
P.

tā kā, baidoties no juridiskām sekām, vairs tikai dažas slimnīcas Polijā veic abortus; tā kā sievietes bieži atturas no to pakalpojumu izmantošanas, baidoties no apgrūtinošām un mērķtiecīgi novilcinātām procedūrām un nosūtījumiem; tā kā pieeju tiesībām uz likumīgu abortu garīgās veselības apsvērumu dēļ arvien biežāk mēģina izmantot sievietes, kurām radušās smagas garīgās veselības problēmas sakarā ar to, ka viņas nesaņem nekādu valsts iestāžu palīdzību piekļuvē likumīgiem abortiem Polijā; tā kā 2021. gada jūlijā ECT paziņoja par savu nodomu izskatīt Polijas sieviešu sūdzības par pārkāpumiem pret viņu tiesībām, ko aizsargā ECTK (14);
—

ņemot vērā Ecorys un SportsEconAustria 2020. gada ziņojumu Eiropas Komisijai “Mapping study on measuring the economic impact of COVID-19 on the sport sector in the EU” (“Situācijas analīze par Covid-19 ekonomiskās ietekmes uz sporta nozari ES mērīšanu”),
J.

tā kā lielākā daļa no Vidusjūras zvejas flotes ir mazapjoma nerūpnieciskās zvejas kuģi, kuru īpatsvars ir 84 % no zvejas flotes un 60 % no darbvietām Vidusjūras baseinā, un tā kā, neraugoties uz dažu flotu ievērojamu samazināšanos, tomēr šis samazinājums ir atšķirīgs visā ES un trešās valstīs, kurām ir būtiska ietekme uz vietējo ekonomiku, un līdz ar to kuģu skaita tendences palikušas samērā stabilas;
15.

mudina dalībvalstis un pasaules līderus, kas sapulcējušies G20 starpvaldību forumā, ESAO/G20 iekļaujošajā satvarā un Apvienoto Nāciju Organizācijā, veikt efektīvus pasākumus, lai samazinātu nodokļu oāzes un to darbības modeli, efektīvi aizliedzot čaulas sabiedrības (uzņēmumus bez ekonomiska pamatojuma, kuru vienīgais mērķis ir izvairīties no nodokļiem vai citu tiesību aktu pildīšanas), ieviešot īpašus obligātus pārredzamības un darījumdarbības kritērijus, lai novērstu to izmantošanu un aizliegtu citus finanšu slepenības veidus, un vienoties par minimālo faktisko uzņēmumu ienākuma nodokļa likmi un nekavējoties to īstenot, vienlaikus turpinot paplašināt un uzlabot globālo automātisko un obligāto informācijas apmaiņu par visu veidu privātajām pārvaldītājsabiedrībām;
Q.

tā kā vardarbība pret sievietēm un meitenēm ir viens no izplatītākajiem sieviešu tiesību pārkāpumiem Eiropā; tā kā Savienības veiktie apsekojumi liecina, ka Savienībā katra trešā sieviete (62 miljoni sieviešu) kopš 15 gadu vecuma ir piedzīvojusi fizisku un/vai seksuālu vardarbību un viena no divām sievietēm (55 %) ir pieredzējusi seksuālu uzmākšanos; tā kā saskaņā ar Pasaules Veselības organizācijas (PVO) sniegto informāciju visā pasaulē gandrīz trešdaļa (27 %) sieviešu vecumā no 15 līdz 49 gadiem, kurām bijušas attiecības, ir ziņojušas par to, ka viņu intīmais partneris viņas ir pakļāvis kāda veida fiziskai un/vai seksuālai vardarbībai; tā kā PVO ziņo, ka pasaulē 38 % no visām sieviešu slepkavībām izdara intīmie partneri;
10.

uzsver varas asimetriju starp tiem, kas izmanto MI tehnoloģijas, un tiem, kas ir šo tehnoloģiju objekti; uzsver, ka ir ļoti svarīgi, lai MI rīku izmantošana tiesībaizsardzības un tiesu iestādēs nekļūtu par nelīdztiesības, sociālās plaisas vai atstumtības faktoru; uzsver MI rīku izmantošanas ietekmi uz aizdomās turēto personu tiesībām uz aizstāvību, grūtības iegūt jēgpilnu informāciju par to darbību un no tā izrietošās grūtības apstrīdēt to rezultātus tiesā, it īpaši cilvēkiem, kuri pakļauti izmeklēšanai;
23.

atzīst, ka uz pieaugošo Ķīnas ietekmi, pārliecināšanas darbības un militāro, tehnoloģisko un politisko varu ir jāreaģē ar koordinētu transatlantisko stratēģiju; ņemot to vērā, atzinīgi vērtē bargo izteiksmi nesenajos NATO un ES un ASV samitos; pauž nopietnas bažas par Ķīnas Komunistiskās partijas (ĶKP) iestāžu īstenoto politiku, cita starpā attiecībā uz demokrātijas apspiešanu Honkongā, diskriminējošo attieksmi pret reliģiskajām un kultūru minoritātēm, īpaši uiguriem Siņdzjanā, draudiem Taivānai un tās agresīvo politiku un darbībām Dienvidķīnas jūrā; turklāt norāda uz to, cik liela nozīme ir tam, ka Ķīna kā autoritārs režīms ir sākusi sistēmiski konkurēt ar transatlantisko partnerību, apdraudot daudzos gadu desmitos veidoto uz noteikumiem balstīto starptautisko kārtību un cenšoties to pārveidot atbilstoši ĶKP vērtībām un interesēm; atgādina par Ķīnas pieaugošo klātbūtni starptautiskajā arēnā, kā arī Eiropā, pateicoties tās iniciatīvai “Viena josla, viens ceļš”, tās investīcijām kritiskajā infrastruktūrā Eiropā, tās darbībām kibertelpā, Arktikas reģionos un Āfrikā, kā arī dokumentētajai intelektuālā īpašuma zādzībai un ballistisko raķešu uzkrāšanai; aicina cieši uzraudzīt Ķīnas darbības informācijas un komunikācijas tehnoloģiju (IKT) jomā, jo īpaši attiecībā uz digitālā Zīda ceļa iniciatīvu, lai novērstu atkarību no Ķīnas uzņēmumu kontrolē esošas infrastruktūras, kas var radīt risku, ka Ķīna var vienpusēji ietekmēt starptautisko IKT normu izstrādi; aicina ES un NATO palielināt koordināciju, lai aizsargātu kritiskās digitālās infrastruktūras un telekomunikācijas tīklus pret ārvalstu neatļautu iejaukšanos, šajā nolūkā pakāpeniski atsakoties no aprīkojuma, kuru ražojuši tādu nedemokrātisku valstu kā Ķīnas uzņēmumi;
—

ņemot vērā ANO Bērnu fonda (UNICEF) 2020. gada 3. aprīlī publicēto un 2020. gada 21. septembrī atjaunināto rakstu “Protecting the most vulnerable children from the impact of coronavirus: An agenda for action” (“Visneaizsargāto bērnu aizsardzība pret koronavīrusu. Rīcības programma”),
—

ņemot vērā Eiropas un Vidusjūras reģiona valstu nolīgumu, ar kuru izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses (3), un kurš stājās spēkā 2000. gadā, kā arī 2013. gada mobilitātes partnerību,
72.

aicina Turciju saglabāt apņēmību miermīlīgi atrisināt konfliktu Lībijā ANO aizgādībā un pilnībā ievērot ANO Drošības padomes noteikto ieroču embargo; atzinīgi vērtē Eiropas Savienības jūras spēku militārās operācijas Vidusjūras reģionā IRINI ( EUNAVFOR MED Irini ) darbu un centienus panākt noteiktā ieroču embargo ievērošanu un novērst cilvēku un narkotiku tirdzniecību; pauž nožēlu par to, ka vismaz divos gadījumos Turcija ir atteikusies atļaut EUNAVFOR MED Irini personālam pārbaudīt kuģus, kas dodas no Turcijas uz Lībiju; tāpēc aicina Turciju pilnībā sadarboties ar EUNAVFOR MED Irini , kas darbojas saskaņā ar ANO Drošības padomes Rezolūcijām 2292 un 2526, kuras ir saistošas visām ANO dalībvalstīm, tostarp Turcijas Republikai; aicina Padomi sākt sadarbību starp EUNAVFOR MED Irini un NATO operāciju Sea Guardian, lai nodrošinātu to, ka EUNAVFOR MED Irini rīcībā ir nepieciešamie līdzekļi un personāls un tā varētu efektīvi veikt savu pamatuzdevumu, proti, uzraudzīt sauszemes, jūras un gaisa satiksmes darbības un veicināt to, ka visas valstis pilnībā īsteno ieroču embargo; uzsver, ka ir jāsaglabā pamiers un visi ārvalstu spēki un algotņi nekavējoties un bez nosacījumiem jāizved no visas Lībijas teritorijas saskaņā ar ANO Drošības padomes rezolūcijām; stingri nosoda to, ka Turcija un Lībija ir parakstījušas divus saprašanās memorandus par visaptverošu sadarbību drošības un militārajā jomā un jūras zonu robežu noteikšanu, kuri ir savstarpēji saistīti un ar kuriem ir skaidri pārkāptas gan starptautiskās tiesības, gan attiecīgās ANO Drošības padomes rezolūcijas;;
G.

tā kā pašlaik aptuveni 2 % no ES energoresursu struktūras veido ūdeņradis, no kura 95 % tiek ražoti, izmantojot fosilo kurināmo, katru gadu izdalot 70–100 miljonus tonnu CO2, savukārt pasaules līmenī tiek radīti 2,5 % siltumnīcefekta gāzu emisiju, turklāt mazāk nekā 1 % pašlaik saražotā ūdeņraža tiek izmantots kā energonesējs; tā kā daži pētījumi liecina, ka 2050. gadā atjaunojamie energoresursi varētu veidot līdz pat 100 % no ES energoresursu struktūras, kur ūdeņradis varētu veidot līdz 20 % kopumā, 20–50 % no transportam izmantotās enerģijas un 5–20 % no rūpniecībā izmantotās enerģijas;